Επιδημιολογικός, κλινικός και μοριακός έλεγχος ανοσοκατεσταλμένων γυναικών που μολύνθηκαν από τον ιό των ανθρωπίνων θηλωμάτων
Creators: name: Τραϊανού, Αθηνά Β.
Publisher: name: Aristotle University of Thessaloniki
Year: 2015
Subjects: Ανοσοκατεσταλμένες
Ιός ανθρωπίνων θηλωμάτων
Μεθυλοτρανσφεράσες 3Α και 3Β
Μεταμόσχευση νεφρού
Immunosuppressed
Human Papilloma Virus
Methyltransferases 3A and 3B
Renal transplantation

description: Η παρούσα συγκριτική μελέτη ασθενών-μαρτύρων (cases-controls) αφορά σε δύο ομάδες Ελληνίδων γυναικών, ανοσοκατεσταλμένων (λόγω μεταμόσχευσης νεφρού) και μη, σχετικά με την διερεύνηση της συσχέτισης τόσο των επιδημιολογικών τους χαρακτηριστικών, όσο και των παραγόντων της ανοσοκαταστολής τους, με την μόλυνση της γεννητικής περιοχής τους από τον ιό των ανθρωπίνων θηλωμάτων και με την έκφραση των μεθυλοτρανσφερασών DNMT3A και DNMT3B. Συγκεκριμένα, ως υλικό της μελέτης χρησιμοποιήθηκαν 50 τραχηλικά και 50 επιχρίσματα αιδοίου μεταμοσχευμένων γυναικών, και 100 τραχηλικά και 100 επιχρίσματα αιδοίου υγιών εθελοντριών γυναικών. Στο πρώτο σκέλος της μελέτης το DNA χρησιμοποιήθηκε για την ανίχνευση με PCR του HPV και την τυποποίηση του πιθανόν ανιχνευόμενου HPV τύπου. Παράλληλα, από όλες τις ασθενείς έγινε και λήψη τεστ Παπανικολάου. 'Οσον αφορά στο RNA των δειγμάτων, αυτό χρησιμοποιήθηκε στο δεύτερο σκέλος της μελέτης για τον έλεγχο με PCR της έκφρασης των μεθυλοτρανσφερασών DNMT3A και DNMT3B. Στη συνέχεια, στις 14 μεταμοσχευμένες και στις 20 υγιείς με παθολογικά κυτταρολογικά ευρήματα, ή/και εύρεση μολύνσεων από τύπους HPV, οι γυναίκες εκλήθησαν για περαιτέρω έλεγχο με κολποσκόπηση και βιοψία από τον τράχηλο της μήτρας. Τα δεδομένα της παρούσας μελέτης καταδεικνύουν ότι στις μεταμοσχευμένες γυναίκες ο αριθμός των σεξουαλικών τους συντρόφων και τα χρόνια της ανοσοκαταστολής είναι οι επικίνδυνοι παράγοντες για λοίμωξή τους από τους ιούς HPV, με τον HPV53 να είναι ο συχνότερος τύπος του ιού που τις προσβάλλει. Επιπλέον τα αποτελέσματά μας τονίζουν την τάση οι μεταμοσχευμένες γυναίκες να μην αποτελούν πια ιδιαίτερη ομάδα υψηλού κινδύνου για λοίμωξη της γεννητικής περιοχής από τους ιούς HPV και ανάπτυξη CIN. Σύμφωνα με τα ευρήματά μας, μόνο η έκφραση της DNMT3B στην ομάδα ελέγχου είναι αυξημένη με στατιστική σημαντικότητα σε σύγκριση με την DNMT3Α στην ίδια ομάδα, καθώς και με την DNMT3Β στις μεταμοσχευμένες γυναίκες. Είναι τα πρώτα αποτελέσματα που υποστηρίζουν ότι, υπάρχει περίπτωση η αυξημένη έκφραση της DNMT3Β στις υγιείς γυναίκες ή αν το δούμε από την άλλη πλευρά, η απενεργοποίηση της έκφρασης της DNMT3B στις μεταμοσχευμένες γυναίκες να σχετίζεται με την φαρμακευτική ανοσοκαταστολή των μεταμοσχευμένων και την διαφορετική λειτουργία του ανοσιακού τους συστήματος, αλλά παρόμοια αναφορά στην βιβλιογραφία δεν υπάρχει. Ενδεχομένως, η μελέτη της ποσοτικοποίησης της έκφρασης της DNMT3Β, σε μεγαλύτερο αριθμό δειγμάτων και με περαιτέρω ανάλυση του ανοσιακού συστήματος των μεταμοσχευμένων, να έδινε μια πιο σαφή εικόνα για τον τρόπο λειτουργίας της DNMT3Β σε αυτές τις ασθενείς και για τη συσχέτισή της με τον καρκίνο του τραχήλου της μήτρας. Ωστόσο δεν βρέθηκε στατιστικά σημαντική σχέση ούτε ανάμεσα στην υπερέκφραση των μεθυλοτρανσφερασών και στην HPV λοίμωξη, αλλά ούτε και ανάμεσα στην υπερέκφραση των DNMT3A και DNMT3B και στις γυναίκες με κάποιο βαθμό CIN, και στις δύο ομάδες γυναικών. Αυτές οι διαπιστώσεις οδηγούν κλινικά τις μεταμοσχευμένες γυναίκες να συμμετέχουν στον προληπτικό έλεγχο του καρκίνου του τραχήλου της μήτρας, σύμφωνα με την ηλικία τους και τις σεξουαλικές τους συνήθειες και όχι σύμφωνα με τις συνθήκες μεταμόσχευσής τους. Είναι φανερό ότι απαιτούνται εκτεταμένες μελέτες με μεγαλύτερο αριθμό δειγμάτων σε μεταμοσχευμένες γυναίκες, τόσο για να καθοριστούν οι προδιαγραφές για τον προληπτικό τους έλεγχο σε ότι αφορά τον καρκίνο του τραχήλου της μήτρας, όσο και για να υπάρξει μια πιο σαφή εικόνα της συσχέτισης των DNΑ μεθυλοτρανσφερασών με την ανοσοκαταστολή, με τον HPV και το CIN στην ιδιαίτερη αυτή ομάδα ασθενών, έτσι ώστε να αξιολογηθεί αν είναι δυνατή η χρήση τους ως καρκινικών δεικτών.
description: This case-control study consists of two groups of Greek women, immunosuppressed (by renal transplantation) and not, in order to examine and compare their enviromental factors and their immunosuppression with the HPV infection of their genital area along with the expression of Methyltransferases DNMT3A and DNMT3B. 50 specimens of cervical smears and 50 specimens of vulva smears from immunosuppressed women, along with 100 specimens of cervical smears and 100 specimens of vulva smears of healthy women, were analyzed. DNA was used in the PCR in order to detect HPV and then recognise each specific HPV type. At the same time pap smears were collected from each patient. RNA was used in the PCR in order to detect the expression of methyltransferases DNMT3A και DNMT3B. Then, the 14 immunosuppressed women and the 20 healthy women who had cervical cytological abnormalities and/or were HPV-DNA positive, were colposcopically tested and if aceto-whitening areas were seen targeted biopsies were performed. Our results support the belief that for transplanted women, the number of sexual partners and the years of immunosuppression are the dangerous factors for HPV infection and HPV53 is the most frequent type that infects them. Furthermore our results indicate the belief that organ transplant recipients are not anymore a high risk group concerning HPV infection of their genital area and CIN. According to our results only the expression of DNMT3B, in the control group, is increased and statistically significant compared with DNMT3A in the same group and with DNMT3B in immunosuppressed women. These are the first results to support the possibility of increased expression of DNMT3B in healthy women, or in another way, the reduced expression of DNMT3Β in immunosuppressed women to be correlated with the pharmaceutical immunosuppression of transplanted women and the different function of their immune system, but there is no report made in the literature. It is likely that if the research of DNMT3B expression was made in a larger amount of samples, together with a better understanding of the immune system of transplanted women, then we would have a better aspect of the function of DNMT3B in these patients together with its correlation with cervical cancer. However, there is no statistical significant correlation neither between overexpression of DNA methyltransferases and HPV infection in both groups, nor between overexpression of DNMT3A and DNMT3B and women with CIN. These findings would be translated clinically to a cervical follow up in transplanted women according to their age or sexual habits and not according to their organ transplantation. It is obvious that in order to determine the regular cervical follow up of transplanted women, and to have a more clear vision of the correlation of DNA methyltransferases with HPV and CIN to use them as cancer markers, further larger scale studies are needed.